रेलवे की तर्ज पर लागू हो वीआरएस
कोल कंपनी में रेलवे की तर्ज पर मेल वीआरएस लागू किया जाना चाहिए । हजारों कर्मचारी जो स्वास्थ्यगत कारणों से काम नहीं कर सकते हंै उनके स्थान पर उनके बच्चों व आश्रितों को नौकरी दिया जा सकता है। लेकिन इसके विपरीत कोयला प्रबंधन मजदूरों की संख्या घटाने की नीति पर काम कर रही है। वह मजदूरों का विकास नहीं चाहती है।
यह बात कोयला मजदूर सभा (एचएमएस) के केंद्रीय महामंत्री व जेबीसीसीआई सदस्य नाथूलाल पांडेय ने कुसमुंुडा आदर्श नगर में आयोजित संगठन के कंेद्रीय कार्यकारिणी सम्मेलन में कही। यह सम्मेलन नाथूलाल पांडेय के मुख्य आतिथ्य व केंद्रीय पदाधिकारी रेशमलाल यादव, हरि यादव, बजरंगी साही, अरूण कुमार झा की उपस्थिति मंे हुई। अध्यक्षता रेशमलाल यादव ने किया। इसमें श्रमिक हित से जुड़े 21 मांगों पर विस्तार से चर्चा करते हुए प्रस्ताव पारित किए गए। कर्मचारियों की समस्याओं पर चर्चा हुई। रेशम यादव, बंजरंगी साही, हरि यादव, श्रीकांत शुक्ल, अानंद मिश्रा, आरएन श्रीवास्तव, केदारनाथ अग्रवाल, देवेन्द्र मिश्रा ने भी अपने विचार रखे।
पांडेय ने कहा कि उद्योगपति मजदूरों का हित नहीं चाहते हंै। हम मजदूर व किसान के वंशज हैं, लेकिन हमको अपने मन से पिछड़ा होने का भाव मिटाकर आगे बढ़ना होगा। बच्चों की शिक्षा व सामाजिक परिवर्तन हमारा उद्देश्य होना चाहिए। जिस दिन हम इसमें कामयाब हो जाएंगे। वह दिन हमारे लिए स्वर्णिम होगा। संगठन के पदाधिकारियों ने कहा कि आज कई कर्मचारियों ने माइनिंग सरदार की परीक्षा पास कर ली है। लेकिन प्रबंधन 60 फीसदी भर्ती कैंपस सलेक्शन व 40 फीसदी भर्ती विभागीय स्तर से कर रहा है। इससे क्षमतावान कर्मचारियों को लाभ नहीं मिल पा रहा है। यह श्रमिक हित मंे नहीं है।
सभी एरिया के सैंकड़ों सदस्य हुए शामिल
बैठक में एसईसीएल कोरबा, बिलासपुर, रायगढ़, भटगांव, विश्रामपुर, बैकुंठपुर, चिरमिरी, हसदेव, जमुना कोतमा, सोहागपुर के प्रतिनिधियों ने भी अपने विचार रखते हुए कर्मचारियों की समस्या से अवगत कराया। इस दौरान बीपी मिश्रा, जावेद अख्तर, मंतोष गांगुली, ए सिद्दकी, देवेंद्रनाथ शर्मा, कुलदीप सलूजा, जमील सिंह, कोशलेंद्र त्रिपाठी, अश्वनीसिंह, अजय सिंह, लक्ष्मण पटेल जगबंधु, संतोष कुमार, मिथिलेश ितवारी, चंचल मिश्रा, जगन्नाथ पांडेय, राजेश ठाकुर, नागेश्वर सिंह, विजय दुबे सुनील पांडेय, अच्छेलाल पटेल उपस्थित रहे।
बढ़ रही है सदस्यों की संख्या
श्रमिक संगठन के केद्रीय पदाधिकारियों ने बताया कि एसईसीएल में हर दिन श्रम शक्ति कम हो रही है। इसके बावजूद संगठन के सदस्यों की संख्या बढ़ रही है। कंपनी में 63 हजार कर्मचारी हैें। इसमें 24683 कर्मचारी एचएमएस से जुड़े हुए हंै। उन्होंने कहा कि चिरमिरी, बैकुंठपुर,सोहागपुर व कोरबा में सदस्यता बढ़ोत्तरी के लिए किए गए प्रयास सराहनीय है। संगठन के कार्यक्षमता में भी इजाफा हुआ है। उन्होंने कहा कि गत वर्ष की तुलना में 2014-2015 में संगठन की सदस्यता 38.69 प्रतिशत है।
डिसंेट हाउसिंग के तहत सुसज्जित होगी आवास
केंद्रीय कल्याण बोर्ड के सदस्य बजरंगी साही ने कहा कि श्रम कल्याण के लिए इस बार कंपनी वेलफेयर के निर्णय पर प्रबंधन डिसेंट हाउसिंग के तहत करोड़ों की राशि से श्रमिक आवासों को सुसज्जित करेगी। इसमंें माइनस क्वार्टर व बी टाइप आवास का जीर्णोद्धार किया जाएगा। एसईसीएल के विभागीय अस्पतालों की हालत ठीक नहीं है। अगर अस्पताल में डॉक्टर हैं तो सुविधा नहीं है। अगर सुविधा है तो डाक्टर नहीं है। इससे कर्मचाारियों को इलाज के लिए भटकना पड़ रहा है। कालोनी में शुद्ध पेयजल प्लंाट लगाने की भी मांग की गई है।
नए वेतनमान के लिए करना होगा संघर्ष
पदािधकारियों ने कहा कि जो कर्मी 5-6 महिने में रिटायर होने वाले हंै प्रबंधन उन कर्मियों का भी मनमाने ढंग से स्थानांतरण कर रहा है। महिला वीआरएस के 500 केस पेडिंग हंै, लेकिन प्रबंधन इसके लिए कोई प्रयास नहीं कर रहा। कर्मचारियों की कमाई को बेहिसाब खर्च किया जा रहा है। ठेकेदारी प्रथा से मजदूरों से काम कराया जा रहा है लेकिन यहां उनको भी 550 की जगह 200 की मजदूरी दी जा रही है। श्रमिक हितों के लिए मजदूरों को एकजुट होने की जरूरत है। 10 वे वेतनमान के लिए संघर्ष करना पड़ेगा।
पिछड़ा होने का भाव दूर कर बढ़ना होगा आगे, 21 मांगाें पर हुई चर्चा के बाद प्रस्ताव पारित
सम्मेलन में उपस्थित जेबीसीसीआई मेंबर नाथूलाल पाण्डेय, रेशमलाल यादव, बजरंग साही व अन्य पदाधिकारी।
bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva